เงินบาทเปิด31.43-45/ดอลลาร์สหรัฐ
ค่าเงินบาทเปิด 31.43/45บาทต่อดอลลาร์สหรัฐ คาดวันนี้เคลื่อนไหวตามทิศทางยูโร
18 มิ.ย. 2555

ค่าเงินบาทเปิด 31.43/45บาทต่อดอลลาร์สหรัฐ คาดวันนี้เคลื่อนไหวตามทิศทางยูโรวันนี้ (18มิ.ย.) นักบริหารเงินธนาคารซีอเอ็มบีไทย เปิดเผยว่า เช้านี้เงินบาทเปิดตลาดที่ระดับ 31.43/45 บาท/ดอลลาร์ ล่าสุดเคลื่อนไหวอยู่ที่ระดับ 31.49/51 บาท/ดอลลาร์           ทั้งนี้ เงินบาทปรับตัวแข็งค่ามาจากการเลือกตั้งของกรีซ แต่ว่าเงินบาทแข็งค่าอยู่ได้เพียงชั่วครู่ก็อ่อนค่ากลับขึ้นมาอีก ตามทิศทางของค่าเงินยูโร โดยล่าสุดค่าเงินยูโรอยู่ที่ระดับ 1.2679/2682 ดอลลาร์ ส่วนค่าเงินเยนอยู่ที่ 79.25/28 เยน/ดอลลาร์           สำหรับทิศทางค่าเงินบาทในวันนี้ คาดว่าน่าจะเคลื่อนไหวตามทิศทางค่าเงินยูโรเหมือนเดิม และก็คงจะ Movement ซึ่งคงต้องดูความแน่นอนของตลาดอีกครั้ง          นักบริหารเงิน ประเมินกรอบการเคลื่อนไหวของค่าเงินบาทวันนี้ระหว่าง 31.40-31.60 บาท/ดอลลาร์          อนึ่ง กระทรวงมหาดไทยของกรีซเปิดเผยผลการนำคะแนนในสัดส่วน 80% ในช่วงเช้าวันนี้ตามเวลาไทยว่า พรรคนิว เดโมเครซี ซึ่งเป็นพรรคสนับสนุนนโยบายรัดเข็มขัด มีคะแนนนำเหนือพรรค Syriza ซึ่งเป็นพรรคฝ่ายซ้ายที่ไม่สนับสนุนนโยบายรัดเข็มขัดและการรับเงินช่วยเหลือ